ПРОТОКОЛ № 11
от заседанието на Комисия по правни въпроси 
на Висшия съдебен съвет, проведено на 17 март 2014 г.

Днес, 17 март 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА									НЕЗАБРАВКА СТОЕВА
																
На заседанието присъства експертния сътрудник на комисията: Саша Харитонова –  директор дирекция “Правна”.

Д Н Е В Е Н   Р Е Д:

1. ОТНОСНО: Писмо от председателя на Конституционния съд, с приложен препис от искането на Пленума на Върховния касационен съд за тълкуване на чл. 8, чл. 84, ал. 1, чл. 86, чл. 114, чл. 115, чл. 117, ал. 1, чл. 129, ал. 1, чл. 130, ал. 6 и чл. 130а от Конституцията на Република България, и препис от определението на съда от 04.03.2014 г. по конституционно дело № 3/2014 г.

Комисията по правни въпроси предлага на Висшия съдебен съвет да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1.1. ПРИЕМА Становище по Конституционно дело № 3/2014 г.
1.2. Становището да се изпрати на Конституционния съд.

•	Забележка: Точката да бъде включена като допълнителна в дневния ред за заседанието на ВСС на 20.03.2014 г.

2. ОТНОСНО: Предложения на постоянните комисии на ВСС по изпратения с решение на КПВ по Протокол № 7/10.02.2014 г. Проект на Правила за провеждане на конкурс за назначаване на главен секретар на ВСС.
КОМИСИЯТА ПО ПРАВНИ ВЪПРОСИ
Р Е Ш И :

2.1. ПРИЕМА Проект на Правила за провеждане на конкурс за назначаване на главен секретар на ВСС.
2.1. Предоставя Проекта за обсъждане на работното заседание на членовете на ВСС на 19.03.2014 г.

3. ОТНОСНО: Писма от председателите на Апелативен специализиран наказателен съд, Апелативен съд гр. Варна, Окръжен съд гр. Шумен, Районен съд гр. Шумен, Районен съд гр. Нови Пазар, Окръжен съд гр. Добрич, Окръжен съд гр. Варна, Районен съд гр. Варна в отговор на запитване за случаи, в които заседанията по наказателни дела се гледат извън съдебни зали.

КОМИСИЯТА ПО ПРАВНИ ВЪПРОСИ
Р Е Ш И :

3.1. Предоставената информация да се обобщи след представянето й от всички съдилища, от които е изискана.

4. ОТНОСНО: Писмо от председателя на Административен съд гр. Ловеч, с уведомление за обособена самостоятелна адвокатска стая за работа на процесуалните представители.

КОМИСИЯТА ПО ПРАВНИ ВЪПРОСИ
Р Е Ш И :

4.1. Приема за сведение писмото от председателя на Административен съд гр. Ловеч, с което уведомява за обособена самостоятелна адвокатска стая в съда за работа на процесуалните представители.

5. ОТНОСНО: Писмо от председателя на Административен съд гр. Враца с предложение за допълване  на чл. 157 от НК.

КОМИСИЯТА ПО ПРАВНИ ВЪПРОСИ
Р Е Ш И :

5.1. Да се приемат постъпващите от органите на съдебната власт предложения и в обобщен вариант, заедно със становището на Висшия съдебен съвет, да се изпратят на Народното събрание, в срок до една седмица преди разглеждането на проекта за нов Наказателен кодекс в Комисия по правни въпроси на Народното събрание.

6. ОТНОСНО: Молба от Христина Гарванска-съдия в Софийски районен съд за тълкуване на приети от ВСС решения.

КОМИСИЯТА ПО ПРАВНИ ВЪПРОСИ
Р Е Ш И :

6.1. Съгласно нормата на  чл. 6, ал. 1 от Правилата за определяне и изплащане на средства за допълнителни трудови възнаграждения, размерът на допълнителното възнаграждение за постигнати високи резултати в течение на годината на магистрати се определя от административния ръководител. Тази разпоредба е ясна и не се нуждае от тълкуване. 
Заповедта, с която административният ръководител е определил индивидуалния размер на допълнителните възнаграждения следва да бъде мотивирана в съответствие с Правилата.
6.2. Решението да се изпрати на Христина Гарванска – съдия в СРС.

7. ОТНОСНО: Обобщена информация по Антикорупционния доклад на ЕС – 2014 г.
Приложение: Извлечение от протокол № 8/26.02.2014 г. от заседанието на комисия „Международна дейност” на ВСС.

КОМИСИЯТА ПО ПРАВНИ ВЪПРОСИ
Р Е Ш И :

7.1. Приема за сведение Обобщената информация по Антикорупционния доклад на ЕС – 2014 г.

8. ОТНОСНО: Предложение от председателя на Районен съд гр. Девня за одобряване на допълнително възнаграждение, на основание чл. 259, ал. 1 от КТ.
Приложение: Извлечение от протокол № 14/26.02.2014 г. от заседанието на Комисия по предложенията и атестирането на ВСС.

КОМИСИЯТА ПО ПРАВНИ ВЪПРОСИ
Р Е Ш И :

8.1. Приема за сведение предложението на председателя на Районен съд гр. Девня за одобряване на допълнително възнаграждение, на основание чл. 259, ал. 1 от КТ, тъй като същото е изпратено на Комисия „Бюджет и финанси”, по компетентност.

9. ОТНОСНО: Решение № 3528/13.03.2014 г. на Върховния административен съд – Петчленен състав – ІІ колегия, по адм.д. № 502/2014 г., с което отменя решение от 22.11.2013 г. по адм. д. № 10649/2013 г. на ВАС, VІ отделение и вместо него постановява: отменя решение на ВСС по протокол № 32/26.07.2013 г., доп. т. 1.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение Решение № 3528/13.03.2014 г. на Върховния административен съд – Петчленен състав – ІІ колегия, по адм.д. № 502/2014 г., с което отменя решение от 22.11.2013 г. по адм. д. № 10649/2013 г. на ВАС, VІ отделение.

10. ОТНОСНО: Решение № 3282/10.03.2014 г. на Върховния административен съд – петчленен състав – ІІ колегия, по адм.д. № 15557/2013 г., с което оставя в сила решение № 13036/09.10.2013 г. на ВАС, постановено по адм. д. № 6000/2013 г.

КОМИСИЯТА ПО ПРАВНИ ВЪПРОСИ
Р Е Ш И :

10.1. Приема за сведение Решение № 3282/10.03.2014 г. на Върховния административен съд – петчленен състав – ІІ колегия, по адм.д. № 15557/2013 г., с което оставя в сила решение № 13036/09.10.2013 г. на ВАС, постановено по адм. д. № 6000/2013 г.

11. ОТНОСНО: Решение № 3445/12.03.2014 г. на Върховния административен съд – Шесто отделение, по адм.д. № 16139/2013 г., с което отхвърля жалбата на Тома Янков Томов срещу решение по т. 20 от протокол № 41/24.10.2013 г. на ВСС, с което е оставена без разглеждане молбата му за освобождаване от длъжност „прокурор” в РП-Оряхово.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение Решение № 3445/12.03.2014 г. на Върховния административен съд – Шесто отделение, по адм.д. № 16139/2013 г., с което се отхвърля жалбата на Тома Янков Томов срещу решение по т. 20 от протокол № 41/24.10.2013 г. на ВСС, с което е оставена без разглеждане молбата му за освобождаване от длъжност „прокурор” в РП Оряхово.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор дирекция “Правна”:
    			           С. Харитонова

Сътрудник на КПВ:
                               М. Георгиева